Analiză Storia - Evoluția orașelor în Indexul T.R.A.I.: Care sunt cele mai mari creșteri și scăderi?
În 2024, Drobeta-Turnu Severin a înregistrat cea mai mare creștere a scorului total în Indexul T.R.A.I., acumulând cu 7,74 puncte mai mult față de anul precedent (scor agregat a patru subindicatori: trafic, repere urbane, aer, imobiliare), în timp ce orașul Zalău a înregistrat cea mai mare scădere a scorului total, cu un declin de 9,63 puncte față de anul 2023. În ceea ce privește componenta Vocea Cartierelor, Bistrița și Botoșani au înregistrat cele mai mari creșteri, fiecare cu un plus de 2 puncte. În schimb, Alexandria a avut o scădere semnificativă de 12 puncte a scorului total, pe baza celor 13 criterii subiective evaluate de locuitorii orașului.